होशियारपुर से लड़ सकते हैं लोकसभा चुनाव; एससी समुदाय का प्रमुख चेहरा हैं विजय सांपला
Lok Sabha Election 2024; SC Commission Chairman Vijay Sampla Resignation | BJP Som Nath   नेशनल SC आयोग के राष्ट्रीय अध्यक्ष विजय सांपला ने अपने पद से इस्तीफा दे दिया है। यह फैसला लोकसभा चुनाव 2024 को देखते हुए लिया गया है। वे चुनाव लड़ सकते हैं। 
नेशनल SC आयोग के राष्ट्रीय अध्यक्ष विजय सांपला ने अपने पद से इस्तीफा दे दिया है। यह फैसला लोकसभा चुनाव 2024 को देखते हुए लिया गया है। वे चुनाव लड़ सकते हैं। होशियारपुर लोकसभा क्षेत्र से उन्हें उम्मीदवार बनाया जा सकता है। केंद्र में पंजाब का प्रतिनिधित्व कर रहे केंद्रीय राज्य मंत्री सोम प्रकाश छुट्टी पर हैं।
मिली जानकारी के अनुसार, लोकसभा चुनाव 2024 की तैयारी के लिए हाईकमान ने विजय सांपला को संवैधानिक पद से मुक्त कर दिया है। गृहमंत्री अमित शाह की गुरदासपुर रैली के समय भी सांपला उनके काफी करीब दिखे थे। होशियारपुर में तो उनके पोस्टर भी देखे जा सकते हैं। जिससे स्पष्ट होता है कि विजय सांपला को होशियारपुर से मैदान में उतारने की है।
सोम प्रकाश की हो सकती है छुट्टी
पंजाब भाजपा में चल रही चर्चाओं के बीच केंद्रीय राज्यमंत्री सोम प्रकाश को केंद्रीय मंत्रिमंडल के विस्तार के समय बदला जा सकता है। उनके छुट्‌टी पर जाने से लगभग तय है कि उनसे उनका पद लिया जा सकता है। उनकी जगह किसी अन्य को मंत्रिमंडल में जगह देने पर भी विचार चल रहा है।